Transindex - Marosvásárhelyi iskolaügy: Johannishoz fordultak a szülõk
2017. december 23. 18:55, utolsó frissítés: 18:55
Nyílt levélben kérik Klaus Johannis államfõt a megszüntetett marosvásárhelyi Római Katolikus Gimnázium diákjainak a szülei, hogy segítse a marosvásárhelyi magyar közösség katolikus iskolához való jogának érvényesülését, és közvetett módon se akadályozza az iskola újbóli létrehozását.
A Civelek a Katolikus Iskoláért szülõi közösség szombaton juttatta el a Klaus Johannis elnöknek címzett nyílt levelét az MTI-hez. Azt követõen fordultak Johannishoz, hogy az elnök csütörtökön visszaküldte megfontolásra a parlamentnek az oktatási kerettörvény két hete elfogadott módosítását, amely megteremtette volna a jogi feltételét annak, hogy a parlament törvénnyel alapítsa újra a római katolikus iskolát.
A szülõk a levélben arra panaszkodnak, hogy 445 gyermek családja több mint egy éve a törvényszéket járja, és a romániai korrupcióellenes ügyészség (DNA) kihallgatásait kénytelen elviselni. "Gyermekeink a teljes bizonytalanságban, korán megélik az etnikai, nemzeti kisebbségi lét összes hátrányát. S bár Románia jogállam és az alkotmány írott formája biztosítja számukra a jogot az anyanyelvükön való oktatáshoz és a szabad iskolaválasztáshoz, õk mindezzel mégsem tudnak élni" - áll a levélben.
Ahhoz kérik az államfõ segítségét, hogy a gyermekeik megkaphassák mindazokat a jogokat, amelyek egy jogállamban megilletik õket. Hozzáteszik, az iskola korábbi megalapításába becsúszott hibák nem lehetnek okai annak, hogy egy közösség ne kaphassa meg azt, amire igénye van, és amire a törvény is feljogosítja.
"Nem elvenni akarunk, hanem hozzátenni mindannyiunk jövõjéhez. Mi így tudjuk ezt legjobban tenni. Megõrizve identitásunkat, kultúránkat, hitünket, hagyományainkat. Ez által tudjuk színesebbé és gazdagabbá tenni közös jövõnket" - áll a szülõi közösség nyílt levelében.
A korrupcióellenes ügyészség (DNA) tavaly októberben kezdte vizsgálni a Római Katolikus Gimnázium 2014-es létrehozásának körülményeit, és ez év szeptemberében emelt vádat ez ügyben Ștefan Someșan volt fõtanfelügyelõ és Tamási Zsolt volt iskolaigazgató ellen. Az ügyészségi vizsgálat, és az iskola létrehozásának a részleteit rögzítõ tanfelügyelõségi határozat bírósági felfüggesztése vezetett oda, hogy a tanévkezdéstõl megszûnt önálló intézményként mûködni a Római Katolikus Gimnázium. Diákjai továbbra is ugyanabban a - római katolikus egyház tulajdonában levõ - épületében kezdhették meg a tanévet, ahol korábban is tanultak, de ehhez már a magyar tannyelvû Bolyai Farkas Gimnázium biztosította a szervezeti keretet.
Az intézkedés következtében a magyar kormány bejelentette: a tanintézet jogi státusának megszûnte miatt vétót emel Románia OECD-csatlakozása ellen, majd késõbb, amikor Liviu Dragnea, a kormányzó Szociáldemokrata Párt (PSD) elnöke biztosította Orbán Viktor miniszterelnököt az iskola újraalapításáról, Magyarország visszavonta a vétóját. (mti)
A képviselõház megszavazta a marosvásárhelyi római katolikus gimnázium létrehozását lehetõvé tevõ törvényt
Zöld utat kapott a Katolikus Gimnázium újraalapítása az oktatási szakbizottságban
Marosvásárhely Polgármesteri Hivatala bepereli a Római Katolikus Státus Alapítványt
Az RMDSZ a marosvásárhelyi katolikus gimnázium újraalapításáról szóló törvénytervezetet iktatott